สนง.สิทธิมนุษยชนยูเอ็นหวั่นอาจออกรายงานสำคัญเรื่อง 'ซินเจียง' ไม่ทัน
UN rights chief has cast doubt on the release of a long-awaited report on mass incarceration of Uyghurs in China’s Xinjiang region before she leaves office next week 
Geneva — การเเสดงท่าทีครั้งนี้เกิดขึ้นก่อนการออกจากตำแหน่งของบาเชเลต์ วันที่ 31 สิงหาคมนี้ แม้ว่าเธอบอกเมื่อเดือนมิถุนายนว่าจะสามารถเผยเเพร่รายงานนี้ก่อนหมดวาระการดำรงตำแหน่งข้าหลวงใหญ่สิทธิมนุษยชนแห่งยูเอ็นก็ตาม บาเชเลต์กล่าวล่าสุดว่าอาจการเกิดความล่าช้า และบอกว่ากำลังรับข้อมูลเพิ่มเติมจากฝ่ายจีน ซึ่งต้องพิจารณาอย่างรอบคอบ ก่อนการนำรายงานออกเผยเเพร่ "ในการพบกันของดิฉันกับเจ้าหน้าที่ดับสูงและระดับภูมิภาคในซินเจียง ดิฉันได้แสดงความกังวลเกี่ยวกับการละเมิดสิทธิมนุษยชน ซึ่งรวมถึงรายงานเกี่ยวกับการคุมขังโดยพลการ... รายงานฉบับนี้ดูลึกลงไปถึงประเด็นเหล่านั้นและ การละเมิดสิทธิมนุษยชนขั้นร้ายแรง ที่เกี่ยวกับชาวอุยกูร์ และชนกลุ่มน้อยที่ส่วนใหญ่เป็นชาวมุสลิมในซินเจียง" บาเชเลต์กล่าว กลุ่มนักเคลื่อนไหวด้านสิทธิมนุษยชนกล่าวหาจีนว่า กังขังหน่วงเหนี่ยวชาวอุยกูร์จำนวนมาก รวมถึงทารุณและกลั่นเเกล้งคนเหล่านี้ด้วย ทั้งนี้เมื่อเดือนกรกฎาคม สำนักข่าวรอยเตอร์รายงานว่าจีนส่งจดหมายไปยังบาเชเลต์ และข้อร้องให้เธอไม่นำรายงานออกเผยเเพร่ เธอกล่าวเสริมว่า แม้จะถูกกดดันจากประเทศที่ต้องการไม่ให้นำรายงานออกมาเผยเเพร่ และอีกฝ่ายที่ต้องการให้ออกรายงานฉบับนี้ แต่เธอให้ความมั่นว่าจะตัดสินใจอย่างเป็นอิสระ ในวันพุธ กระทรวงการต่างประเทศสหรัฐฯ กล่าวหาจีนว่าพยายามบิดเบือน และเข้าควบคุมการหารือระดับนานาชาติในประเด็นที่เกี่ยวกับซินเจียง นอกจากนั้นยังพยายามบั่นทอนความน่าเชื่อถือของเเหล่งข่าวอิสระที่รายงานเรื่อง "การฆ่าล้างเผ่าพันธุ์และอาชญากรรมต่อมวลมนุษยชาติที่กระทำต่อชาวมุสลิมอุยกูร์" เมื่อสัปดาห์ที่แล้ว เจ้าหน้าที่ระดับสูงของสหประชาชาติที่รับผิดชอบประเด็นเรื่องเเรงงานทาส กล่าวในรายงานว่า "มีเหตุผลที่จะสรุปได้ว่าเกิดการบังคับใช้เเรงงานต่อชาวอุยกูร์ ชาวคาซัคห์ และชนกลุ่มน้อยอื่นๆ ในหลายภาคส่วน เช่นเกษตรกรรมและภาคการผลิต" ในเขตซินเจียง